cyanic-selkie/wikianc huggingface dataset:
Լիլի Էլբե
Կենսագրություն
էյնար Վեգեները և Գերդա Գոտլիբը ծանոթացել են Կոպենհագենում, Դանիայի գեղարվեստի թագավորական ակադեմիայում ։ Նրանք ամուսնացել են 1904 թվականին, երբ Վեգեները 22 տարեկան էր, իսկ Գոտլիբը՝ 18 ։ Երկուսն էլ նկարիչ էին։ Վեգեները մասնագիտացված էր բնանկարչության մեջ, Գերդան իլյուստրացիաներ էր անում գրքերի և նորաձևության ամսագրերի համար։ Նրանք լինում են Իտալիայում և Ֆրանսիայում, հաստատվում են Փարիզում։ 1907 թվականին Վեգեներին Նեյհաուզենի մրցանակ են տալիս, նրա նկարները ցուցադրվում են Դանիայում՝ Վայլեի գեղարվեստական թանգարանում, ինչպես նաև Փարիզում ։
Կամենիստայա (Կատլիչի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Լիլի Էլբե
Կենսագրություն
Մի անգամ, երբ Գերդա Գոտլիբի բնորդուհին չի գալիս աշխատանքի, Գերդան ամուսնուն խնդրում է հագնել զուգագուլպաներ և բարձրակրունկ կոշիկներ, որպեսզի նա կարողանա նրա ոտքերը պատկերել՝ բացակայող մոդելի փոխարեն։ Վեգեներին կանացի հագուստը անսպասելիորեն հարմարավետ է թվում ։ Ժամանակի ընթացքում Գոտլիբը հայտնի է դառնում շքեղ հագուստներով գեղեցկուհիների նկարներով։ 1913 թվականին նա ապշեցնում է հանրությանը, խոստովանելով, որ իր մոդելը իրականում իր ամուսինն է եղել ։
Կամենիստայա (Կատլիչի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Լիլի Էլբե
Կենսագրություն
1920-1930 թվականներին Վեգեները պարբերաբար որպես կին է ներկայանում տարբեր հավաքույթներում, զվարճացնում է իր հյուրերին ։ Երբ նա կանացի հագուստով է լինում, Գերդա Գոտլիբը ներկայացնում է նրան որպես Էյնարի քույր՝ Լիլի, իսկ ճշմարտությունը գիտեին միայն ընտանիքի ամենամոտ ընկերները։
Հույս ունենալով երբևէ երեխա ունենալ՝ Լիլին 1931 թվականին ևս մի վիրահատության է ենթարկվում, որի նպատակն էր արգանդի ստեղծումը (դա իր 5-րդ վիրահատությունն էր և նման վիրահատություններից՝ առաջիններից մեկը աշխարհում)։ Էլբեն մահացավ վիրահատությունից հետո՝ սեպտեմբերի 13-ին, 48 տարեկանում։
Մշակյութի մեջ
Լիլի Էլբեի մասին 1933 թվականին գրվել է «Man into Woman: The First Sex Change» գիրքը ։
2000 թվականին Դևիդ Էբերսհոֆը Էլբեին նվիրված գիրք է գրել «Դանիացի աղջիկը» անվանումով, որը դարձել է համաշխարհային բեսթսելլեր, թարգմանվել է բազմաթիվ լեզուներով։ Այն նաև էկրանավորվել է Թոմ Հուփերի կողմից, Լիլի Էլբեի դերում Էդի Ռեդմեյնն է։ «Դանիացի աղջիկը» ֆիլմը 2015 թվականին լավ է ընդունվել Վենետիկի կինոփառատոնում, ինչպես նաև ստացել է Օսկար մրցանակ։
Արտաքին հղումներ
Կատեգորիա:1882 ծնունդներ Կատեգորիա:Դեկտեմբերի 28 ծնունդներ Կատեգորիա:1931 մահեր Կատեգորիա:Դանիացի նկարիչներ Կատեգորիա:ԼԳԲՏ-ն մշակույթի և արվեստի մեջ Կատեգորիա:Բնանկարիչներ
Իվան Ակիմով
Ծնվել է սենատի տպագրատան գրաշար Ա. Ֆ. Ակիմովի ընտանիքում։ Սովորել է Կայսերական գեղարվեստի ակադեմիայում՝ Գավրիիլ Կոզլովի և Անտոն Լոսենկոյի մոտ։ «Մեծ իշխան Իզյասլավ Մստիսլավովիչ՝ մարտի դաշտում վիրավոր» (1772) նկարի համար պարգևատրվել է արծաթե փոքր մեդալով։ «Մեծ իշխան Սվյատոսլավի համբույրը մորն ու երեխաներին Կիևից Դունայ վերադառնալու ժամանակ» (1773) կտավը ստեղծված էր կլասիցիզմի հիմնարար կանոններով, որի համար արժանացել է ոսկե մեծ մեդալի և Իտալիա ուղևորության։ 1773-1779 թվականներին ապրել է Բոլոնիայում և Հռոմում, որտեղ սովորել է ֆրանսիական ակադեմիայում՝ կատարելագործվելով մերկ բնություն նկարելուն և արտանկարելով հին վարպետների ստեղծագործությունները։ Եղել է Ֆլորենցիայում և Վենետիկում։
1777 թվականին նկարում է անտիկ առասպելների սյուժեներով՝ «Նարցիս», «Դիդոնե և Էնեաս՝ քարանձավում փոթորկից պատսպարված», «Ֆավն, այծերի հետ զվարճանալիս»։ Արտասահմանում գտնվելու տարիների համար որակավորման հաշվետվություն է ներկայացնում «Պրոմեթևսը Միներվայի հրամանով արձան է պատրաստում» (1775) նկարը։
1779 թվականից սկսում է դասավանդել Գեղարվեստի կայսերական ակադեմիայի պատմական գեղանկարչություն դասարանում։ 1782 թվականին «Հերկուլեսի ինքնահրկիզումը իր ընկերոջ՝ Ֆիլոկտետեսի ներկայությամբ» աշխատանքի համար ստանում է ակադեմիկոսի կոչում ։
Ծանոթագրություններ
Կատեգորիա:Ռուս նկարիչներ Կատեգորիա:Ռուս մանկավարժներ
Ֆուտբոլի Եվրոպայի առաջնություն 2012 (վիճակագրություն)
Ֆուտբոլի Եվրոպայի առաջնությունը անցկացվել է 2012 թ. հունիսի 8-ից հուլիսի 1-ը Լեհաստանի և Ուկրաինայի քաղաքներում:
Հղումներ
Կատեգորիա:ՈՒԵՖԱ Եվրոպայի առաջնության վիճակագրություններ Կատեգորիա:Եվրո 2012
Դեյվիդ Հերբերթ Լոուրենս
Դեյվիդ Հերբերթ Լոուրենս, անգլիացի գրող։ «Սպիտակ սիրամարգը» (1911), «Որդիներ ու սիրեկաններ» (1913), «Ծիածան» (1915) և այլ ռեալիստական վեպերում Լոուրենսը սոցիալական թշվառության պատճառը համարում է մարդու և բնության կապը խզող մեխանիկական քաղաքակրթությունը։ Նրան բնորոշ է հետաքրքրությունը անհատի «մասնավոր կեցության» նկատմամբ («Սիրահարված կանայք», 1920, «Կենգուրու», 1923)։
Իր հայացքների պատճառով Լոուրենսն ունեցել է նաև թշնամիներ ու հաճախակի ենթարկվել քննադատության․ նրա ստեղծագործական աշխատանքը հաճախ ներկայացվել է խեղաթյուրված։ Իր կյանքի երկրորդ կեսը գրողն անցկացրել է աքսորի կամ, ինչպես ինքն է ասել, վայրի ուխտագնացության մեջ։ Իսկ մահանալիս նա վայելել է ոչ ավելին,  քան պոռնոգրականության վարպետի համբավ, որն իր տաղանդի զգալի մասն ուղղակի վատնել է։
Կյանքի վաղ շրջանը
Դեյվիդ Լոուրենսը եղել է իր ծնողների՝ հանքափոր Բրինսլի Կոլիերիի և նախկին ուսուցչուհի Լիդիայի (օրիորդական ազգանունը՝ Բիըրդսոլ) չորրորդ երեխան։ Ընտանիքի ֆինանսական դժվարությունների պատճառով նրա մայրը ստիպված է լինում բանվորություն անել ժանյակների գործարանում։ Լոուրենսի մանկության վաղ տարիներն անցել են Նոթինգեմփշիր կոմսության Իսթվուդ քաղաքում։ Վիկտորիա փողոցի 8 հասցեում գտնվող տունը, ուր ծնվել է գրողը, այժմ ծառայում է որպես Դեյվիդ Հերբերթ Լոուրենսի տուն-թանգարան։
Վեպերը
Լոուրենսին թերևս մեծ համբավ են բերել "Որդիներ և սիրեկաններ", "Ծիածանը" և "Սիրահարված կանայք" վեպերը։ Իր այս գործերում հեղինակը փորձում է փնտրել և գտնել կյանք արդյունաբերական միջավայրի մեջ։ Նրան մշտապես հուզում է նման միջավայրում առկա հարաբերությունների բնույթը։ Իրատես լինելով հանդերձ՝ Լոուրենսն իր հերոսների մեջ մարմնավորում է անձի իր փիլիսոփայությունը։ Սեռական կյանքի խիստ պատկերավոր արտացոլումը  նրա ստեղծագործություններում ցնցող ազդեցություն է ունեցել 20-րդ դարի գրականության մեջ․ դրա արմատներում ընկած են անձնական մտածողությունն ու գոյը։
Լոուրենսի ավելի ուշ շրջանի վեպերից են "Սբ․ Մոուրը", "Կույսը և գնչուն", "Փախուստի դիմած աքաղաղը"։
Նովելները
Լոուրենսի առավել հայտնի նովելներից են "Կապիտանի տիկնիկը", "Աղվեսը", "Զատիկը", "Քրիզանթեմի բույրը", "Արքայադուստրը", "Ճոճվող ձին շահողը", "Ծնունդ առնող երազներ" և "Կինը, որ փախավ ձիով" (գրողի մահից հետո "Կույսը և գնչուն" հրատարակվել է պատմվածքի տեսքով) գործերը։ Բարձր գնահատականի է արժանացել հատկապես 1914թ․ լույս տեսած "Պրուսացի սպան և այլ պատմվածքներ" ժողովածուն։ "Կինը, որ փախավ և այլ պատմվածքներ" ժողովածուում հեղինակը զարգացնում է առաջնորդության թեման, որն արծարծվում է նաև այլ վեպերում, ինչպիսիք են, օրինակ, "Փետրազարդ օձը" և "Ֆեննին ու Էննին"։
Պոեզիան
Արձակ գործերից բացի, Լոուրենսը հեղինակ է նաև 800 չափածո ստեղծագործություն․ դրանց մեծ մասը կարճ բանաստեղծություններ են։
Լոուրենսն այս ձևաչափում սկսել է ստեղծագործել 1904-ից․ նրա վաղ շրջանի բանաստեղծություններից երկուաը՝ "Հին երազներն" ու "Ծնունդ առնող երազները", հրատարակվել են The English Review պարբերականում։
Արտաքին հղումներ
Կատեգորիա:Անգլիացի գրողներ Կատեգորիա:Անգլիացի բանաստեղծներ Կատեգորիա:Գրողներ այբբենական կարգով Կատեգորիա:20-րդ դարի բանաստեղծներ Կատեգորիա:Տուբերկուլոզից մահացածներ Կատեգորիա:Անգլիացի դրամատուրգներ Կատեգորիա:Անգլիացի թարգմանիչներ Կատեգորիա:Անգլիացի վիպասաններ Կատեգորիա:Անգլիացի սցենարիստներ Կատեգորիա:Անգլիացի նկարիչներ Կատեգորիա:Գրաքննադատներ Կատեգորիա:20-րդ դարի անգլիացի վիպասաններ Կատեգորիա:Մոդեռնիստ գրողներ
Պակիստանի պատմություն
Պակիստանի պատմություն՝ տարածքը բնակեցվել է առաջին միջսառցադաշտային ժամանակաշրջանի վերջին։ Մ․ թ․ ա․ III հազարամյակում Ինդոսի և նրա վտակների հովտում երևան են եկել պետական կազմավորումներ, որոնք պատկանել են խարապպայի քաղաքակրթությանը։ Նրա անկումը համընկել է Պակիստանի տարածքում արիական ցեղերի հայտնվելուն։
Այդ ցեղերի և բնիկների շփման հետևանքով մինչև մ․ թ․ ա․ I հազարամյակի սկիզբը ձևավորվել են հնդարիական ժողովուրդները, իսկ մ․ թ․ ա․ 7-6-րդ դարերում Պակիստանի տարածքում առաջացել են հնդարիական առաջին պետությունները (Մադրա, Գանդհարա, Սաուվիրա ևն)։
Մ․ թ․ ա․ 6 դար
Մ․ թ․ ա․ 6 դարին Պակիստանի տարածքը կամ նրա մի մասը գտնվել է Աքեմենյանների, Ալեքսանդր Մակեդոնացու, Մաուրյաների, հելլենիստական Հունա-Հնղկական, Քուշանական, Սասանյանների, Գուպտերի, խիոնիտների կամ հեփթաղների թագավորության մեջ։ 6-7-րդ դարերում Պակիստանի տարածքում կազմվել են մի քանի վաղֆեոդալակիան պետություններ։ Բուդդայականությանը փոխարինած հինդուիզմի կրոն, քողի տակ ձևավորվել է ֆեոդալական հասարակության գաղափարախոսությունը, հետագա զարգացում ստացել կաստաների համակարգը։
8-րդ դարի սկզբին արաբները նվաճել են Սինդը, Փենջաբի հարավային մասը և տարածել իսլամ։ 750 թվ ականին Օմայանների խալիֆայության անկումից հետո Սինդը, 10-րդ դարի սկզբին Մուլտանը փաստորեն դարձել են անկախ պետություններ։
11-րդ դարի սկզբին Ինդոսի հովտում հաստատվել են Ղազնևիները, 12-րդ դարի վերջին՝ Ղորիները, 13-րդ դարի սկզբին՝ Դելիի սուլթանությունը, 13-14-րդ դարերի սկզբին Պակիստան են արշավել մոնղոլները, 14-րդ դարի վերջին՝ Լենկթեմուրը։ 16-րդ դարից Պակիստանի Մեծ մողոլների պետության կազմում էր։
18-րդ դարի կեսին Պակիստանի տարածքը իրեն ենթարկեց աֆղան կառավարիչ Ահմադ շահ Դուռանին։ 1765 թվականին սիկհերը (կրոն, աղանդավորներ) գրավեցին Լահորը, Փենջաբում ստեղծեցին մի քանի իշխանություններ, որոնք մի պետության մեջ միավորեց Ռանշիտ Սինգհը (կառավարել է 1799-1839)։ Դուռանիների թուլացման հետևանքով 18-րդ դարի վերջին Սինդում և Բելուլստանում առաշացան մի քանի ֆեոդալական իշխանություններ։ 19-րդ դարի կեսին սկսվեց Մեծ Բրիտանիայի էքսպանսիան Պակիստանում։
1843 թվականին անգլիացիները զավթեցին Սինդը 1845-1849 թվականներին՝ Փենշաբը, 19-րդ դարի վերջին՝ Բելուջստանը։ Նվաճված տարածքները դարձան մետրոպոլիայի ագրարահումքային կցորդ։ Անգլիական գաղութարարները ազատագրական, հակաիմպերիալիստական շարժումը ջլատելու համար հրահրել են հինդուսամուսուլմանական երկպառակություն, օգտագործել հասարակության ունևոր խավերի կրոնահամայնքային տարբեր խմբավորումների հակասությունները։ Պակիստանի ժողովուրդները բազմիցս ապստամբել են անգլիական տիրապետության դեմ (փուշտունների սահմանամերձ ցեղերի ապստամբություն՝ 1919-1921 թվականներին, ապստամբություններ Բելուշսաանում 1897-1900 թվականներին, 1915-1916 թվականներին, 1925 թվականին, 1927-1928 թվականներին և այլն)։
Երկրորդ համաշխարհային պատերազմ
Երկրորդ համաշխարհային պատերազմից (1939-1945) հետո անգլիական գաղութարարները հարկադրված էին անկախություն տալ Բրիտանական Հնդկաստան գաղութին, որը կրոնահամայնքային սկզբունքով բաժանվեց երկու պետության՝ Հնդկաստանի և Պակիստանի։ Հնդկաստանին անցան գլխավորապես հինդուսներով, Պակիստանին՝ մուսուլմաններով բնակեցված տարածքները։
Անկախություն
1948 թվականին կազմվեց Պակիստանի կոմկուսը (ՊԿԿ)։ Պակիստանի զարգացման հիմնական խնդիրների անլուծելի մնալը բնակչության լայն խավերին վանեց Մուսուլմանական լիգայից, առաջացան (1940-1950-ական թվականներ) բուրժուադեմոկրատական կուսակցություններ (Ավամի լիգ, Ազադ Պակիստան պարտի և այլնն), որոնք 1953 թվականին Արևելյան Պակիստանում ստեղծեցին ընդդիմադիր կուսակցությունների միավորված ճակատ և 1954 թվականին Արևելյան Պակիստանի օրենսդիր ժողովի ընտրություններում պարտության մատնեցին Մուսուլմանական լիգային։
1962 թվականի նոր սահմանադրությամբ պետության ղեկավարը նախագահն է։ 1965 թվականին Պակիստանի և Հնդկաստանի միջե տեղի ունեցավ զինված բախում՝ կապված երկու երկրների միջե գաղութային ժամանակաշրջանից մնացած չլուծված հարցերի հետ։ ԽՍՀՄ նախաձեռնությամբ 1966 թվականի հունվարի 4-10-ը Տաշքենդում կայացավ Պակիստանի նախագահիի և Հնդկաստանի պրեմիեր մինիստրի հանդիպումը, ստորագրվեց Տաշքենդի դեկլարացիան, որը վիճելի հարցերի խաղաղ կարգավորման ուղի բացեց։ Հնդկաստանի հետ զինված բախման հետեանքով Պակիստանի տնտեսության վատթարացումը, դեմոկրատական շարժումների աճը հանգեցրին քաղաքական ճգնաժամի։ 1969 թվականի մարտի ննախագահ Մ․ Այուբ խանը իշխանությունը հանձնեց գեն Ա․ Մ․ Յահյա Իրանին։
1970 թվականին տեղի ունեցած առաջին համընդհանուր ընտրություններում հաղթեցին դեմոկրատական վերափոխումների կողմնակից կուսակցությունները։ Արևելյան Պակիստանում՝ Ավամի լիգը՝ Մուջիբուր Ռահմանի գլխավորությամբ, Արևմտյան Պակիստանում՝ Պակիստանի ժողովրդի կուսակցությունը (ժողողովրդական կուսակցություն)՝ Զ․ Ա․ Բհուտտոյի գլխավորությամբ։ Ավամի լիգի ղեկավարությունը պահանջեց իշխանությունը հանձնել Ազգային ժողովի դեպուտատներից ընտրված մեծամասնությանը և սահմանադրության մեջ արձանագրել Արևելյան Պակիստանի լրիվ ռեգիոնալ ինքնավարությունը։ Պակիստանի իշխանությունները մերժեցին այդ պահանջը, որը հանգեցրեց սուր քաղաքական ճգնաժամի։ Ի պատասխան Պակիստանի իշխանությունների հալածանքների, 1971 թվականի մարտի 26 թվականին Արրելյան Պակիստանը հռչակվեց անկախ պետություն՝ Բանգլաղեշ ի ժողովրդական Հանրապետություն։
Հակամարտություններ
Արևելյան Պակիստանից միլիոնավոր փախստականների հոսքը Հնդկաստան ծայր աստիճան սրեց հնդկապակիստանյան հարաբերությունները և առաջ բերեց զինված բախում։ 1971 թվականի դեկտեմբերի 16-ին Պակիստանի զորքերը Դաքայում (Բանգլադեշ) կապիտուլյացիայի ենթարկվեցին։ Երկու օր անց ռազմական գործողությունները դադարեցին նաև Արևմտյան Պակիստանում։ Ա․ Մ․ Յահյա Իանը հրաժարական տվեց՝ իշխանությունը հանձնելով Զ․ Ա․ Բհուտտոյին։ 1972 թվականին երկու երկրների ղեկավարների հանդիպումը սկզբնավորեց հարաբերությունների կարգավորման ընթացքը։ 1972 թվականից Զ․ Ա․ Բհուտտոյի կառավարությունը սկսեց իրականացնել մի շարք առաջադիմական սոցիալ-տնտեսական վերափոխումներ (ագրարային, կրթական, աշխատանքային ռեֆորմներ) ազգայնացվեցին մասնավոր բանկերը, ապահովագրական ընկերությունները են, լեգալացվեց դեմոկրատական կուսակցությունների և կազմակերպությունների գործունեությունը, ընդունվեց նոր սահմանադրություն (1973 թվականի օգոստոսին)։
Ֆեդերատիվ Պակիստանում նահանգները ստացան զգալի ինքնավարություն։ Փոփոխություններ եղան Պակիստանի արտաքին քաղաքականության մեջ։ 1974 թվականին Պակիստանը ճանաչեց Բանգլադեշի ժողովրդական Հանրապետությունը։ 1977 թվականի հուլիսին տեղի ունեցավ զինվորական հեղաշրջում, մտցվեց ռազմական դրություն, պառլամենտը և նահանգների օրենսդրական ժողովներն արձակվեցին։ Իշխանության գլուխ անցավ Զինվորական խորհուրդը՝ գեներալ Զ․ ուլ Հակի գլխավորությամբ (1978 թվականից՝ նախագահ)։
Աֆղանստանում 1978 թվականի ապրիլի ազգային-դեմոկրատական հեղափոխությունից հետո, Պակիստանի ղեկավարությունն աջակցել է Աֆղանստանի Դեմոկրատական Հանրապետության դեմ քայքայիչ գործունեությանը։ Պակիստանի և ԽՍՀՄ-ի միջև դիվանագիտական հարաբերություններ հաստատվել են 1948 թվականի մայիսին, 1961-1979 թվականներին կնքվել են մի շարք համաձայնագրեր։
Կատեգորիա:Պակիստանի պատմություն
Bartier Cardi
«Bartier Cardi», ամերիկացի երգչուհի Քարդի Բիի երգը, որը ձայնագրվել է 21 Savage-ի մասնակցությամբ։ Թողարկվել է որպես Քարդիի Invasion of Privacy (2018) ալբոմի երկրորդ սինգլ ։ Երգը գրել են կատարողները և պրոդյուսերները՝ 30 Roc և Cheeze Beatz: Երաժշտական տեսահոլովակը անվանակարգվել է «VMA» մրցանակի՝ լավագույն հիփ հոփ ետսահոլովակ անվանակարգում ։
Ձայնագրման համար Քարդի Բին հրավիրել է Նիքի Մինաժին, բայց վերջինս հրաժարվել է, միևույն ժամանակ նրանք միասին թողարկել են «MotorSport» սինգլը և Մինաժը համարե է, որ միաժամանակ երկու ստեղծագործությունը կկորչեն, դրա համար էլ կենտրոնացել է միայն «MotorSport»-ի վրա ։
Ծանոթագրություններ
Կատեգորիա:Քարդի Բիի սինգլներ
Սեն Ժերմեն (Օբի գավառ)
Սեն Ժերմեն (Saint-Germain), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 2275 մարդ, բնակչության խտությունը` 164.86 մարդ/կմ²։ Բնակավայրը զբաղեցնում է 13.8 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 6 կմ հարավ-արևմուտք։
Աշուղական երաժշտություն
Կատեգորիա:Ժողովրդական երաժշտություն
Սեն Ժերմեն (Օբի գավառ)
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1514 աշխատունակ (15-64 տարեկան) բնակիչ, որոնցից ակտիվ էին 1096-ը, իսկ ոչ ակտիվները` 418։ Ակտիվության ցուցանիշը կազմում է 72,4 %։ 1096 աշխատունակ մարդկանցից աշխատել է 1001 անձ (510 տղամարդ և 491 կին)։ Գործազուրկ են եղել 95 անձ (50 տղամարդ և 45 կին)։ 418 անաշխատունակներից 152-ը եղել են աշակերտներ կամ ուսանողներ, 178-ը` թոշակառուներ, իսկ 88-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Փխալի
Պատրաստում
Փխալիի հիմք է հանդիսանում ցանկացած բանջարեղեն կամ կանաչեղեն, օրինակ՝ եղինջի տերևներ, էկալա կոչվող բույս, որը նաև հայտնի է սասապարիլ անվամբ, կարմիր բողկի, բազուկի, ծաղկակաղամբի տերևները։ Սակայն փխալիում կարելի է նաև օգտագործել միս, ձուկ կամ ենթամթերք.
Փխալին մատուցվում է որպես աղցան կամ խավարտ՝ մսային ճաշատեսակների համար։ Կանաչեղենի և բանջարեղենի նվազագույն ջերմային մշակումը հնարավորություն է տալիս պահպանելու գրեթե բոլոր վիտամինները։ Սոուսը լավացնում է սկզբնական մթերքի համային բնութագիրը։
Փխալին մատուցում են աղցանի ամանով կամ հախճապակյա սկուտեղով՝ փոքր կոտլետների ձևով։ Տոնական սեղանի համար ձևավորում են փոքր գնդիկներ, որոնց մեջտեղը անցք բացելով՝ լցնում են նռան հատիկներ և ընկույզի յուղ։
Տարբերակներ
Տարածված է փխալի-ասորտին՝ մի քանի մթերքներից՝ նույն ընկույզի սուսով։ Այն կոչվում է փխալիուլի։ Այսպես արագ պատրաստվում են մի քանի ճաշատեսակ, որոնք շքեղ տեսք են հաղորդում սեղանին։
Գուրիայում կոչվում է փխալի, որը ներմուծվել է աջարական խոհանոցից, պատրաստվում է բրինձից։ Խևսուրեթիի շրջանում փխալիուլին պատրաստվում է տարբեր կանաչեղենից՝ սխտորով, սոխով կամ համեմունքներով։
Ընդհանուր առմամբ հայտնի է փխալիի մոտ երկու հարյուր տարբերակ։
Արտաքին հղումներ
Կատեգորիա:Ուտեստներ այբբենական կարգով Կատեգորիա:Խոհանոց Կատեգորիա:Վրացական խոհանոց Կատեգորիա:Համաշխարհային խոհանոց Կատեգորիա:Խավարտներ
Մածնաբերդի իշխանություն
Մածնաբերդի իշխանություն, իշխանություն Մեծ Հայքի Ուտիք նահանգի արևմտյան մասում, 12-13-րդ դարերում։ Հիմնել է Կյուրիկե Գ-ի որդի Դավիթը (1113-1145) մոտ 1113 թվականին, երբ Կյուրիկյան թագավորության անկումից հետո հաստատվել է Մածնաբերդում։ Այդ ճյուղը Հայաստանի ավատատիրական տներից էր, ենթակա Զաքարյանների գերիշխանությանը և քաղաքական կապեր ուներ հարևան իշխանությունների՝ Տավուշի, Հաթերքի, Նոր-բերղի տերերի ու վրացի Օրբելիների հետ։
12-րդ դարի առաջին կեսին Մածնաբերդի իշխանության պայքարի մեջ էր Գանձակի սելջուկ ամիրայության դեմ։ Դավթի հաջորդներ Կյուրիկեի (1145-1170) և Աբաս (1170-1176) Ժամանակաշրջանից Մածնաբերդի իշխանության մասին տեղեկությունները սուղ են։
12-րդ դարի վերջին Նոր-բերղի Կյուրիկյանները փորձել են Աղսարթան Ա-ից (1176 թվականից) խլել Մածնաբերդը, բայց՝ ապարդյուն։ 1236 թվականին, Աղսարթան Բ-ի օրոք, Մածնաբերդը ժամանակավորապես նվաճել են մոնղոլները։ 1250-ական թվականներին մոնղոլական արշավանքներին (Նփրկերտ, Բաղդադ) մասնակցել է Թաղիադինը, որի որդի Սարգիսը Մածնաբերդի իշխանության մեջ հայտնի վերջին տիրակալն է։ Մածնաբերդի Կյուրիկյանները մասնակցել են նաև հայ հոգևոր-մշակութային կյանքին (Աբասի քույր Մարիամը կառուցել է տվել Քոբայրի եկեղեցին և այլն)։ Մածնաբերդի իշխանությունը գոյատևել է մինչև 13-րդ դարի վերջը։
Տես նաև
Կատեգորիա:Մածնաբերդի իշխանություն
Անիշ Կապուր
Անիշ Կապուր (Anish Kapoor, ), բրիտանացի հնդիկ քանդակագործ, «Նոր բրիտանական քանդակ» խմբի անդամ, Թյորների մրցանակի դափնեկիր։ Բրիտանական կայսրության շքանշանի հրամանատար, ասպետ-բակալավր, Գեղարվեստի թագավորական ակադեմիայի անդամ (RA): 2014 թվականին արժանացել է Օքսֆորդի համալսարանի պատվավոր դոկտորի կոչման ։
Կենսագրություն
Անիշ Կապուրը ծնվել է 1954 թվականի մարտի 12-ին Բոմբեյում, հնդկա-հրեական ընտանիքում։ Նրա հայրը, որն ունեցել է փենջաբական ծագում, զբաղվել է ռազմական հիդրոգրաֆիայով։ Մայրը, որը Բաղդադի հրեաների ընտանիքից էր, եղել է Պունայի սինագոգի կանտորի դուստրը։ Եղբայրը կանադացի սոցիոլոգ Իլան Կապուրն է (ծնվ.՝ 1959): Անիշ Կապուրը Դեհրադունում հաճախել է Doon school գիշերօթիկ դպրոցը։ 1971-1973 թվականներին եղել է Իսրայելում իր եղբայրներից մեկի հետ, ապրել է կիբուցում։ Սկսել է ուսումնասիրել էլեկտրատեխնիկա, բայց, չհաղթահարելով մաթեմատիկան, 6 ամիս հետո թողել է ուսումը։ Իսրայելում էլ որոշել է դառնալ նկարիչ։ 1973 թվականին տեղափոխվել է Անգլիա, որտեղ էլ ապրել է հետագայում։ Ուսումնասիրել է արվեստ Hornsey College of Art և Chelsea School of ArtDesign կրթական հաստատություններում։ Անիշ Կապուրն աշխատում է Լոնդոնում, հաճախ այցելում է Հնդկաստան։
Ճանաչում
Կապուրը ներկայացրել է Մեծ Բրիտանիան 1990 թվականի Վենետիկի բիենալեում, որտեղ արժանացել է Premio Duemila-ին։ Հաջորդ տարի նա դարձել է Թյորների մրցանակի դափնեկիր։ Քանդակագործ աշխատանքների անհատական ցուցահանդեսներն անցկացվել են Թեյթ և Լոնդոնի Hayward պատկերասրահներում, Շվեյցարիայի Kunsthalle Basel-ում, Մադրիդի Սոֆյա թագուհու ազգային արվեստի թանգարանում, Օտտավայի ազգային պատկերասրահում, Բելգիայի Ժամանակակից արվեստի թանգարանում, Բորդոյի CAPC ժամանակակից արվեստի թանգարանում և Բրազիլիայի բանկի մշակութային կենտրոնում։ Նրա աշխատանքները ներկայացված են աշխարհի տարբեր թանգարաններում, այդ թվում՝ Նյու Յորքի Ժամանակակից արվեստի թանգարանում, Լոնդոնի Թեյթ Մոդեռնում, Միլանի Fondazione Prada-ում, Բիլբաոյի Գուգենհայմ թանգարանում, Հոլանդիայի De Pont Foundation-ում և Ճապոնիայի 21-րդ դարի ժամանակակից արվեստի թանգարանում։
Արժանացել է Բրիտանական կայսրության շքանշանի (2003)։ Օքսֆորդի պատվավոր դոկտոր է (2014) ։ 2017 թվականի փետրվարին Կապուրը, լինելով հրեա, հայտարարվել է որպես Ջենեսիսի մրցանակի դափնեկիր ։
Անձնական կյանք
1995 թվականին Կապուրն ամուսնացել է միջնադարյան արվեստի պատմաբան Սուզաննա Սփայքեյլի հետ ։ Նրանք ունեցել են մեկ դուստր՝ Ալբան, մեկ որդի՝ Իշանը. և ապրել են Չելսիում (Լոնդոն)՝ ճարտարապետ Թոնի Ֆրետոնի նախագծած տանը ։ Նրանք ամուսնալուծվել են 2013 թվականին։ Դրանից հետո Կապուրը հարաբերություններ է ունեցել այգու դիզայներ Սոֆի Ուոլքերի հետ, և նրանք ամուսնացել են 2016 թվականին (կամ 2017 թվականի սկզբին) ։
Արտաքին հղումներ
Կատեգորիա:Բրիտանացի քանդակագործներ Կատեգորիա:Օքսֆորդի համալսարանի պատվավոր դոկտորներ
Անտառանյութի արդյունաբերություն
Անտառանյութի արդյունաբերություն, արդյունաբերության ճյուղ, որն զբաղվում է բնափայտի արդյունահանմամբ, կատարում բնափայտի մեխանիկական անտառանյութի քիմիական համալիր մշակում ու վերամշակում։
Բնափայտը և դրա վերամշակումից ստացված արտադրանքն օգտագործվում են ընդհանուր արդյունաբերության բոլոր ճյուղերում։
Անտառանյութի արդյունաբերությունը ԽՍՀՄ-ում
ԽՍՀՄ-ում 1940—1967-ին անտառանյութի արդյունաբերության համախառն արտադրանքն աճել է 4,1 անգամ, գործածական փայտանյութի մշակումը 118-ից հասել է 285 միլիոն մ3։ ԽՍՀՄ աշխարհում առաջին տեղում է
Անտառանյութի արդյունաբերություն Հայաստանում
Հայաստանում կա անտառանյութի արդյունաբերության մոտ 50 ձեռնարկություն, որոնք արտադրում են կահույք, տնտեսական իրեր, թուղթ ևն։ Արտադրանքի 60%-ը արտադրվում է Երևանի, իսկ մնացածը՝ Լենինականի, Կիրովականի, Դիլիջանի, Իջևանի և այլ ձեռնարկություններում։ 1970-ին արտադրվել է 22,1 միլիոն ռ. կահույք, 15 հազար տոնա թուղթ ևն՝ հիմնականում տեղական կարիքները բավարարելու համար։
Կատեգորիա:Արդյունաբերություն
Կամենիստայա (գետ, թափվում է Կամենիստայա ծովախորշ)
Կամենիստայա (Каменистая), գետ Կամչատկա թերակղզի, Ռուսաստանում։ Գետի երկարությունը 15 կմ է։ Հոսում է Ելիզովսկի շրջանում, Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Մածուցիկաչափ
Մածուցիկաչափ, մածուցիկություն չափող սարք։ Տարբերում են մածուցիկաչափի հետևյալ տեսակները, մազական (որոշվում է նեղ խողովակներով որոշակի քանակության հեղուկի հոսքի ժամանակը,)» գնդիկավոր (որոշվում է այն ժամանակը, որի ընթացքում ընկնող գնդիկն անցնում է հետազոտվող հեղուկի որոշակի հաստության շերտով), ռոտացիոն (չափվում է ոլորող մոմենտը կամ հետազոտվող հեղուկով բաժանված երկու համառանցք մարմիններից մեկի պտտման անկյունային արագությունը),ուլտրաձայնային (չափվում է հետազոտվող հեղուկի մեջ տեղադրված մագնիսաստրիկցիոն նյութի թիթեղում տատանումների մարման արագությունը)։
Տես նաև
Կատեգորիա:Սարքեր Կատեգորիա:Չափիչ սարքեր
Նա և Նրա (ժողովածու)
«Նա և Նրա», հայ գրող Դավիթ Սամվելյանի երկրորդ ժողովածուն է (առաջին ժողովածուն լույս է տեսել 2010 թվականին «Լուսե Երազ» խորագրով) և ներառում է 80 արձակ բանաստեղծություն, էսսե և նամակագրության ոճին պատկանող գրվածքներ, որոնք հատվածաբար տեղ են գտել 2010-2014 թթ. հեղինակի բլոգում։
Բովանդակություն
«Անունները տարբեր են լինում, բայց բոլորն էլ նույն դերանվանն են պատկանում, նույն դերերն են խաղում»։
Գրքում հեղինակը խուսափել է, անուններ տալուց, նրա խոսքերով գիրքը հենց նրանց մասին է, ովքեր դարձել են անանուն և այլևս «Նա» են, ում մասին խոսելիս միշտ ասում ենք «Նրա» ու շարունակում միմիայն բազմակետերով։ Գիրքը տարիքային, սեռային կամ այլ սահմանափակում չունի, բոլորն էլ կարող են կարդալ, քանի որ յուրաքանչյուրն իր մասնիկը կարող է գտնել տողերի մեջ։
Արծարծվող թեմաներն են մարդկային հարաբերությունները, մարդու ներաշխարհը, ապրումները, հույզերի ու զգացմունքները, ներքին մղումներն ու պայքարը։
Հրատարակչության տվյալներ
Գրքի տպագրության մեկենասն է Ժիրայր Ներսէսեանը
Սրբագրիչ՝ Սաթեն Մարդանյան
Համակարգչային ձևավորում՝ Էդվարդ Սեփանյան
Արտաքին հղումներ
Կատեգորիա:Գրական ստեղծագործություններ Կատեգորիա:2010 գրքեր
Բրիջիտ Մակրոն
Բրիջիտ Մակրոն (Brigitte Macron ծնունդով՝ Տրոնիե (Brigitte Trogneux), ավելի վաղ՝ Օզիեր (Auzière), ), ֆրանսիացի քաղաքական գործիչ, Ֆրանսիայի 25-րդ նախագահ Էմանուել Մակրոնի կինը, Ֆրանսիայի առաջին տիկինը 2017 թվականի մայիսի 15-ից։
Կենսագրություն
Բրիջիտը ծնվել է շոկոլադի մասնագետի և հրուշակեղենի խանութների տիրոջ ՝ Ժան Տրոնիեի (1909-1994) և Սիմոնա Պույոլի (1910-1998) ընտանիքում։ Բրիջիտը վեց երեխաներից ամենափոքրն է եղել, նրա և ավագ եզբոր տարիքային տարբերությունը 20 տարի էր  ։ Հարուստ բուրժուաներ Տորնիեների ընտանիքը Ամյենում հաստատվել է 1872 թվականից և զբաղվել է շոկոլադագործությամբ։ Արտադրել են հրուշակեղեն ։
1974 թվականի հունիսի 22-ին Բրիջիտը ամուսնացել է ապագա բանկիր Անդրե Լուի Օզիերի հետ։ Ունեցել են երեք զավակ՝ Սեբաստյանը (ծնվ․ 1975), Լորանսը (ծնվ․ 1977) և Տիֆանին (ծնվ․ 1984)։ Սեբաստյանը ճարտարագետ է դարձել, Լորանսը՝ սրտաբան, իսկ Տիֆանին՝ իրավաբան ։ Բիջիտը յոթ թոռ ունի։
Ստացել է հումանիտար գիտությունների CAPES վկայական և դասավանդել Փարիզի, ապա Ստրասբուրգի բողոքական Lucie-Berger դպրոցում ։ 1991 թվականին վերադարձել է ծննդավայր և ճիզվիտական La Providence ճեմարանում դասավանդել ֆրանսերեն և լատիներեն ։ Այստեղ՝ 1981 թվականի մայիսին հանդիպել է Էմանուել Մակրոնին՝ իր աղջկա հասակակցին ու համադասարանցուն։ Էմանուելը հաճախել է նրա գրականության դասերին և Բրիջիտի վարած թատերական խմբակ։ 1994 թվականին սկսել է նրանց սիրավեպը ։
2006 թվականի հունվարի 26-ին Բրիջիտը ամուսնալուծվել է և 2007 թվականի հոկտեմբերի 20-ին ամուսնացել Մակրոնի հետ ։ Որպես գործող քաղաքական գործչի կին` հայտնվել է 2007 թվականի հունիսի 2-ին՝ մասնակցելով Իսպանիայի թագավոր Ֆիլիպ VI-ի և նրա կնոջ հետ պաշտոնական ընթրիքին ։
Բրիջիտ Մակրոնը ակտիվ դեր է խաղացել ամուսնու նախընտրական քարոզարշավի ժամանակ։ Այդ ընթացում ապագա նախագահին սատարել են նաև Բրիջիտի բոլոր զավակները ։
Ծանոթագրություններ
Կատեգորիա:Ֆրանսիայի առաջին տիկիններ Կատեգորիա:Ֆրանսիայի կին քաղաքական գործիչներ
Կառլ Դեյն
Կառլ Դեյն (Karl Dane, ), դանիական ծագումով ամերիկացի կինոդերասան։ Խաղացել է համր ֆիլմերում, իր շեշտադրության պատճառով չկարողանալով տեղափոխվել ձայնային կինո, սնանկացել է, կորցրել բոլոր կանանց և ինքնասպան եղել։
Վաղ տարիներ, արտագաղթ
Երիտասարդն իր եղբոր հետ միասին ստացել է ատաղձագործի մասնագիտություն։ 1907 թվականին նա զորակոչվել է բանակ, երկու տարի ծառայել է հրետանային զորքերում և ստացել է կրտսեր կապրալի կոչում։ 1910 թվականի սեպտեմբերի 10-ին ամուսնացել է դերձակուհի Կառլե Դադմար Հագենի հետ և այդ ամուսնությունից ունի երկու զավակ՝ Էյլերտ Կառլի (ծնվ. 1911) և Ինգեբորգա Հելենի (ծնվ. 1912): Առաջին համաշխարհային պատերազմի սկսվելուց հետո նորից զորակոչվել է բանակ, ծառայել մեկ տարի և ստացել կապրալի կոչում։
Քանի որ այդ ժամանակ Դանիայում և ընդհանրապես ամբողջ Եվրոպայում աշխատանք քիչ կար, Ռասմուս Կառլ Տերկելսեն Գոթլիբը որոշել է տեղափոխվել ԱՄՆ։ Ընտանիքին իր հետ չի տանում՝ խոստանալով, որ վերադառնալու է արդեն հարստացած։ 1916 թվականի հունվարի 25-ի նա նստեց «Օսկար II» շոգենավը՝ առանց անգլերենի որևէ գիտելիքի և գրպանում ունենալով 25 դոլլար։ Երկու ու կես շաբաթ անց ապագա դերասանն առաջին անգամ ոտք է դրել ամերիկյան հողի վրա։ Ընկերոջ՝ Չարլզ Լինդգրենի հետ բնակություն հաստատեց Բրուքլինում և աշխատանք է գտել որպես մետաղագործ, բայց մի քանի ամիս անց գնացել է Լինքոլն (Նեբրասկա նահանգ), որտեղ սկսեց աշխատել որպես ավտոմեխանիկ, սակայն 1917 թվականին վերադառնում է Նյու Յորք՝ աշխատելով իր մասնագիտությամբ և մեկ շաբաթում վաստակելով 3 դոլլար։
Կարիերա
1917 թվականի վերջում Գոթլիբը առաջին անգամ նկարահանվեց կարճամետրաժ ֆիլմի էպիզոտիկ դերում։ Չնայած նրան, որ նրա մասնակցությամբ տեսարանները հեռացվել են, բայց նա ստանում էր նախկինից 7 անգամ շատ (օրը 3 դոլլար (2016 թվականին վաստակեց գրեթե 56 դոլլար )): Հաջորդ տարի նա նկատելի դերով նկարահանել է «Իմ չորս տարին Գերմանիայում» գերմանական ֆիլմում, որը մեծ հաջողություններ է ունեցել և այդ ժամանակից ի վեր վերջինս պարբերաբար հայտնվեց կինոյում՝ դառնալով լուռ կինոյի պրոֆեսիոնալ դերասան։ 1918-1919 թվականներին նկարահանվելով հակագերմանական ֆիլմերում դերասանը, վերցնելով Կառլ Դանի կեղծանունը, տեղափոխվեց Հոլիվուդ։ 1919 թվականին նա բաժանվել է իր կնոջից, ով մնաց օվկիանոսից այն կողմ։
1921 թվականի սկզբին Դանը հանդիպեց Շվեդիայից արտագաաղթած Հելեն Բենսոնին և նույն տարվա հունիսի 15-ին ամուսնացավ նրա հետ։ Կառլը լքեց իր ստեղծագործական կարիերան և կնոջ հետ տեղափոխեվեց Վան Նայս քաղաք (Կալիֆորնիա) նահանգ, որտեղ նրանք ձեռք բերեցին թռչնաբուծարան։ 1923 թվականի օգոստոսի 9-ին Բենսոնը մահացել է ծննդաբերության ժամանակ։ Նորածինը նույնպես չի փրկվել։ Դեյնին դեպրեսիայից դուրս բերեց նրա ընկեր Չարլզ Հատչիսոնը, ով 1923 թվականի դեկտեմբերին նրան համոզեց նկարահանվել իր հեռուստասերիալում։ 1924 թվականի մարտի 8-ին նա երրորդ անգամ ամուսնացավ հեռախոսային օպերատոր Էմմա Աուիլդ Պեոբոդի Սոյերի հետ, ով իրենից մեծ էր յոթ տարի, սակայն այդ ամուսնությունը տևեց մինչև սեպտեմբերի 30-ը։
Մահ
1934 թվականի ապրիլի 13-ին փողոցում գողացան Դեյնի փողերը՝ 18 դոլլար։ Հաջորդ օրը նա պետք էր թատրոն գնար երիտասարդ ընկերոջ հետ՝ Ֆրանսիս Լիկ անունով, սակայն Կառլը այդպես էլ չգնաց ժամադրությանը։ Ֆրանսիսը անհանգստացած էր, գնաց նրա տուն և տանտիրոջ օգնությամբ կոտրեց դուռը։ Կառլ Դեյնը մահացած նստած էր բազմոցի վրա, ձեռքին՝ ատրճանակ, իսկ գլխին՝ փամփուշտից առաջացած խոռոչ։ Ինքնասպանությունից առաջ գրել է. «Ֆրենսիս, իմ բոլոր ընկերներ, մնաք բարով»։ Դեյնի մարմինը վերցնելու և թաղելու ցանկություն ոչ-ոք չհայտնեց։ Դիակը ոստիկանության դիահերձարան մտավ հետևյալ ծածկագիրով. «Գուցե Դանիայում կան հարազատներ։ Սպասեք մի որոշ ժամանակ» ։ Նրա հարազատները ազնվորեն փնտրել են, նույնիսկ գովազդներ են տվել Կոպենհագենի մի քանի առաջատար թերթերում, սակայն հարազատները Դեյնի մահվան մասին իմացան ընդամենը մի քանի շաբաթ անց։ Հայտնի դերասան և Դեյնի ընկեր Ջին Հերշոլթը կարողացավ համոզել Մետրո-Գոլդուին-Մայերին կազմակերպել և վճարել թաղման արարողության համար, որը տեղի է ունեցել ապրիլի 18-ին «Hollywood Forever» գերեզմանատան մոտ՝ հիսուն մարդկանց ներկայությամբ ։ Երբեմնի հաջողակ ու հարուստ կինեմատոգրաֆի թողած ժառանգությունը գնահատվել է 197 դոլլար։
Հիշողություն
Իր հայրենիքում՝ Դանիայում, Կառլ Դեյնը երկար ժամանակ հայտնի եղել է որպես քիչ հայտնի դերասան։ Մինչև 2006 թվականը՝ դերասանի 120 ամյակը, Fokus ամսագրում նյութ չեն հրապարակել ։ 2009 թվականին հրապարակել է գրողի կենսագրությունը ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Դանիացի դերասաններ Կատեգորիա:Ինքնասպաններ Կատեգորիա:Համր կինոյի դերասաններ Կատեգորիա:Դանիացի կինոդերասաններ
Կամուլեն
Կամուլեն (Камулен), գետ հյուսիս-արևմուտքում Կամչատկայի երկրամաս՝ Ռուսաստանում։ Գետի երկարությունը 12 կմ է։ Հոսում է Պենժինսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սեն Լիե
Սեն Լիե (Saint-Lyé), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 2889 մարդ, բնակչության խտությունը` 88.35 մարդ/կմ²։ Բնակավայրը զբաղեցնում է 32.7 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 75 կմ հարավ, Տրուա քաղաքից` 10 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1923 աշխատունակ (15-64 տարեկան) բնակիչ, որոնցից ակտիվ էին 1343-ը, իսկ ոչ ակտիվները` 580։ Ակտիվության ցուցանիշը կազմում է 69,8 %։ 1343 աշխատունակ մարդկանցից աշխատել է 1262 անձ (658 տղամարդ և 604 կին)։ Գործազուրկ են եղել 81 անձ (35 տղամարդ և 46 կին)։ 580 անաշխատունակներից 159-ը եղել են աշակերտներ կամ ուսանողներ, 236-ը` թոշակառուներ, իսկ 185-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բարդ ֆունկցիայի դիֆերենցում
Պատմություն
Շղթայական կանոնը առաջին անգամ օգտագործվել է Լայբնիցի կողմից։ Նա այն օգտագործել է ֆունկցիայի ածանցյալը հաշվելու համար՝ որպես քառակուսի արմատային ֆունկցիայի և  ֆունկցիայի համադրույթ(կոմպազիցիա)։ Առաջին անգամ նշել է 1676 թվականին իր հուշագրություններում ։ Շղթայական կանոնը չի երևում Լեոնարդ Էյլերի և ոչ մի գրքում, չնայած դրանք գրվել են Լայբնիցի հայտնագործությունից հարյուր տարի անց։
Միակողմանի դեպք
Դիցուք տրված են թվային ուղղի վրա որոշված ֆունկցիաները, որտեղ  և ։ Դիցուք այդ ֆունկցիաները նաև դիֆերենցելի են․ ։ Ապա նրանց կոմպոզիցիան նույնպես կլինի դիֆերենցելի․  և նրա ածանցյալը կունենա հետևյալ տեսքը․
Առաջին կարգի դիֆերենցիալի ինվարիանտությունը
y_0 կետում դիֆերենցելի z = g(y) ֆունկցիան ունի dy —ը y \to y_0 ֆունկցիայի դիֆերենցիալ արտապատկերումն է
Դիցուք այժմ ։ Ապա և համաձայն շղթայական կանոնի Այսինքն առաջին կարգի դիֆերենցիալի բանաձևը մնում է նույնը։
Հետևանքներ
Բարդ ֆունկցիայի մասնավոր ածանցյալի համար ճշմարիտ է․
Օրինակ
Հաշվենք ածանցյալները․
Տեղադրելով գտնված ածանցյալները․
Ծանոթագրություններ
Կատեգորիա:Մաթեմատիկա Կատեգորիա:Դիֆերենցիալ հաշիվ Կատեգորիա:Դիֆերենցիալ հավասարումներ
ՀՀ ԳՆ Հողագիտության, ագրոքիմիայի և մելիորացիայի գիտական կենտրոն
ՀՀ ԳՆ Հողագիտության, ագրոքիմիայի և մելիորացիայի գիտական կենտրոն, կազմակերպվել է 1998 թվականին Հողերի, Հողագիտության և ագրոքիմիայի ԳՀհ (1958) հիմքի վրա։ Հիմնական խնդիրներն են հողերի ծագման, զարգացման, աշխարհագրական տեղաբաշխվածության օրինաչափությունների, ագրոարտադրական խմբավորման, հողերի շրջանացման, դասակարգման, ագրոկլիմայական բացահայտման, հողատարման շարժընթացների, հանքաբան, առանձնահատկությունների, հողբարելավման, հողի կենսաքիմիայի և ֆերմենտատիվ ակտիվության ուսումնասիրումը, բերրիության բարձրացումը և այլն։ Ունի հողերի ծագման և աշխարհագրության, հողբարելավման, էրոզիայի, ագրոքիմիայի, տեղեկատվության բաժիններ, փորձահողբարելավող կայան (Արմավիր), հողաէրոզային (Սպիտակ, Սիսիան), ագրոքիմիական (Հրազդան, Արթիկ) հենակետեր։ Հողագիտության, ագրոքիմիայի և մելիորացիայի գիտական կենտրոնում ուսումնասիրվել և քարտեզագրվել է ՀՀ մարզերի, պետական և անտառային ֆոնդերի հողային ծածկույթը, կատարվել են նոր պարարտանյութերի փորձարկումներ (սահմանվել են մշակաբույսերի պարարտացման արդյունավետ չափաբաժիններ), հողերի հակաէրոզային, բերրիության բարձրացման և արդյունավետ օգտագործման միջոցառումներ, նաև սոդային աղուտ- ալկալի հողերի բարելավման նոր տեխնոլոգիաներ։
Կատեգորիա:Հիմնախնդիրներ
Կանզեյնա
Կանզեյնա (Канзейна), գետ հյուսիս-արևմուտքում Կամչատկայի երկրամաս՝ Ռուսաստանում։ Գետի երկարությունը 25 կմ է։ Հոսում է Պենժինսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Աշուղական չափեր
Աշուղական չափեր, երգելու համար հորինված վանկական ոտանավորների տեսակներ։ Հայ աշուղական չափերը տարբերվում են բանաստեղծական և գուսանական չափերից։ Տողի ամբողջությունը, իբրև մի մեծ ռիթմական միություն, պահվում է տողավերջի հաստատուն դադարով և հանգերով, որոնք լինում են զորեղ, հաճախ կազմված հանգաբառից հետո կրկնվող նույն բառերով։ Սեծ տողերը հատածով սովորաբար բաժանվում են երկու կիսատողերի, բայց հատածն էլ երբեմն ճշտությամբ չի պահվում. օրինակ՝ 15 վանկանի տողերը միևնույն բանաստեղծության մեջ բաժանվում են մերթ 7/8, մերթ 8/7 կիսատողերի, երբեմն էլ հատածի հետ բառակաև ոտքը չի վերջանում։ Աշուղական չափերից ամենակարճը 5 վանկանի բայթավուրն է, որի փոփոխված ձևը քյուշեթն է։ Տարածված չափերից են 10 վանկանի գյաֆը («Փոքր-ինչ դադարիր//Նավ ալեկոծման», Գյուրջի Նավե), 11 վաևկանի ղոշման («Եթե մեղավորը //մընա անպատիժ, աշխարհը կեցություն //չի լինի երբեք»), 11 վանկանի դաստանը («Ինչ կենդանի՜//փոքրին կուլ տալ/ է ուզում, ձըկի փուշ կը/ լինի, կըխը–րի բուկը», Ջիվանի)։ Աշուղական չափերից հայտնի են նաև բայաթին, դյուբեյթը, շարքին, եդաքլաման, մուխամազը, ղազելը, դիվանին, դաստանը, ռուբային, վարսաղը։
Գրականություն
Կատեգորիա:Տաղաչափություն
Օդալիսկա
Օդալիսկա կամ որոշ արտասանություններում ադալիսկա հայերենում նրանց կոչում են նաև տարփուհի (odalık / اوطه‌لق)։ Պալատական անառակ կամ հարեմում կին, որը ծառայում է միայն սեռական հաճույքների բավարարման համար, և չի արժանանում կնոջ կարգավիճակի։ Նրանք արաբական հասարակություններում ապրել են որպես սեռական ստրուկներ։
Օդալիսկա բառը ֆրանսիական ծագում ունի, որը փոխակերպվել է թուրքերենի՝ օդա (սենյակ) և լիսկա (աղջիկ կամ կույս)։ Օդալիսկանները հարեմի դասակարգի ամենացածր կանայք էին, որոնք ծառայում էին սուլթանին և հարճերին ո՛չ որպես տնային ծառաներ, այլ սեռական։ Օդալիսկաններին սովորաբար նվիրում էին որպես կենդանի նվեր։
Պատմություն
Օդալիսկանները պալատներում հագնվում էին որպես տղամարդ ծառայողներ, այնպիսի հագուստով ինչպես պալատական տղամարդ ծառայողները։ Հարեմում ապրելու պայմանները նրանց համար բավական խիստ էին, նրանք չէին ստանում նվերներ, ինչպես մնացյալ կանայք, և չէին արժանանում սիրալիր վերաբերմունքի։ Միայն բացառիկ տաղանդների՝ երգեցողության, գիտելիքների պարագայում սուլթանի կամ տղամարդու կողմից կարող էր բարձրացվել օդալիսկայի կարգավիճակը։ Մեր օրերում արաբական մշակույթում օդալիսկա տերմինը գործածում են որպես վիրավորանք՝ թեթև բարքի տեր կանանց մատնանշելիս։
Արվեստում
Բավական տարածում գտավ 19-րդ դարում Օսմանյան կայսրության մասին նկարները և դրանց թվում նաև օդալիսկանների պատկերումը։ Նրանց սովորաբար պատկերում էին արևելյան հագուստով, գեղեցիկ ինտերիերով և կիսամերկ, սովորաբար պառկած։ Ավելի հայտնի կտավ է Դոմինիկ Էնգրի Գլխավոր տարփուհին (նկար)։
Ծանոթագրություններ
Կատեգորիա:Սեքս և հասարակություն Կատեգորիա:Կանանոց Կատեգորիա:Օսմանյան հասարակություն
Մարիա Լավո
Մարիա Լավո (Marie Catherine Laveau, ), 19-րդ դարում Նոր Օռլեանի լուիզիանական վուդուի գլխավոր քրմուհի («մամբո») և իր ժամանակի քաղաքի ամենաազդեցիկ բնակիչներից մեկը։ Դեռ կյանքի օրոք կոչվել է «Վուդուի թագուհի», իսկ հետագայում դարձել բազմաթիվ հեքիաթների և դիցաբանական լեգենդների հերոսուհի։ Նրա դուստրը՝ Մարի Լավո II-ը (Marie Laveau II), նույնպես դավանել է վուդու ։
Կենսագրություն
Ենթադրվում է, որ Մարիա Լավոն ծնվել է Նոր Օռլեանում 1794 թվականին, սպիտակամորթ ագարակատիրոջ և ազատ կրեոլուհու ընտանիքում։ Այլ տվյալներով՝ նա ծնվել է 1801 թվականի սեպտեմբերի 10-ին ։ 1819 թվականին նա ամուսնացել է Ժակ (այլ տվյալներով՝ Սանտյագո) Պերիսի հետ, ով ներգաղթել էր Լուիզիանա 1809 թվականին՝ Հայիթիի հեղափոխության հաղթանակից հինգ տարի անց։ Պահպանվել է նրանց ամուսնության վկայականը։
1820 թվականին Ժակը մահացել է չբացահայտված հանգամանքներում, և Մարիան սկսել է աշխատել որպես վարսահարդար, ով սպասարկում էր հարուտ հաճախորդներին։ Նա ունեցել է սիրեկան Քրիստոֆ անունով, որի հետ ապրել է մինչև նրա կյանքի ավարտը՝ 1835 թվականը, և որից էլ, ինչպես հայտնում է լեգենդը, ունեցել է տասնհինգ երեխա, այդ թվում նաև Մարիա Լավո կրտսերին։ Վերջինս ծնվել է 1827 թվականին։
Մահացել է 1881 թվականի հունիսի 15-ին, մոտավորապես 87 տարեկան հասակում և թաղված է Սենթ Լուիսի գերեզմանոցում։ Նրա դուստրը՝ Մարիա Լավո կրտսերը (մահացել է մոտավորապես 1895 թվականին), նույնպես դավանել է վուդու և մոր մահից հետո փաստացի դարձել նրա ժառանգորդը, ինչի պատճառով երբեմն դժվար է եղել հաստատել, թե այս կամ այն լեգենդում որ Մարիա Լավոյի մասին է գնում խոսքը։
Մատենագրություն
Կատեգորիա:Վհուկներ
Էլիս Նիլ
Էլիս Նիլ (Alice Neel, ), ամերիկացի վիզուալ նկարիչ։ Ստեղծել է ընկերների, ընտանիքի անդամների, սիրեկանների, բանաստեղծների, նկարիչների և օտարականների դիմանկարներ։ Նրա կտավներում արտահայտված են գիծն ու գույնը, հոգեբանական բծախնդրությունն ու հուզական ինտենսիվությունը։ Հյուսթոնի գեղարվեստի թանգարանի մոդեռն և ժամանակակից արվեստի կուրատոր Բերրի Ուոլքերը, ով 2010 թվականին կազմակերպել է Նիլի աշխատանքների հետահայաց ցուցադրությունը, նրան կոչել է «20-րդ դարի լավագույն դիմանկարիչներից մեկը» ։
Մակագիր (այլ կիրառումներ)
Մակագիր, էպիգրամա (έπίγραμμα - մակագրություն),
Էլիս Նիլ
Վաղ կյանք
Էլիս Նիլը ծնվել է 1900 թվականի հունվարի 28-ին Փենսիլվանիայի Գլադվին քաղաքում՝ Փենսիլվանիայի երկաթուղու հաշվապահ Ջորջ Վաշինգտոն Նիլի և Էլիս Կոնկրոս Հարթլի Նիլի ընտանիքում ։ 1900-ական թվականների կեսերին Նիլս ընտանիքը տեղափոխվել է Փենսիլվանիայի Քոլվին գյուղական շրջան ։ Էլիսն ընտանիքի հինգ երեխաներից չորրորդն էր, ուներ երեք եղբայր և մեկ քույր։ Նրա ավագ եղբայրը՝ ութամյա Հարթլին, Էլիսի ծնվելուց որոշ ժամանակ անց մահացել էր դիֆթերիայից ։ Էլիսը մեծացել է միջին դասի ընտանիքում այնպիսի ժամանակաշրջանում, երբ կանայք ունեին սահմանափակ հնարավորություններ ։
Մակագիր (այլ կիրառումներ)
Կատեգորիա:Գրական ժանրեր
Էլիս Նիլ
Վաղ կյանք
1918 թվականին, ավագ դպրոցն ավարտելուց հետո, ընտանիքին աջակցելու համար Էլիսը պետական ծառայության քննություն է հանձնել և բարձր վարձատրվող գրասենյակային աշխատանք ստացել ։ Երեք տարի աշխատելուց հետո Ֆիլադելֆիայում հաճախել է երեկոյան արվեստի դասերի և 1921 թվականին ներգրավվել Ֆիլադելֆիայի կանանց համար նախատեսված դիզայնի դպրոց (այժմ՝ Արվեստի և դիզայնի Մուր քոլեջ) ։ Իր ուսանողական աշխատանքներում Նիլը մերժում է իմպրեսիոնիզմը՝ փոխարենը ընդունելով ռեալիզմի Աշկան դպրոցը։ Այս ազդեցությունը եկել է Աշկան դպրոցի ամենահայտնի գործիչներից մեկի` Ռոբերտ Հենրիից, ով նույնպես դասավանդել է Ֆիլադելֆիայի դիզայնի կանանց դպրոցում ։ Ֆիլադելֆիայի կանանց համար նախատեսված դիզայնի դպրոցում (Արվեստի և դիզայնի Մուր քոլեջ) Նիլը երկու տարի անընդմեջ արժանացել է պատվավոր հիշատակցման, 1925 թվականին՝ Կերն Դոգ մրցանակի ։ 1925 թվականին ավարտել է Ֆիլադելֆիայի կանանց համար նախատեսված դիզայնի դպրոցը ։ Նիլը հաճախ ասել է, որ ինքն ընտրել է հաճախելու աղջիկների դպրոց, որպեսզի հակառակ սեռը չգայթակղի նրան իր արվեստից։
Արտաքին հղումներ
Կատեգորիա:Ամերիկացի նկարիչներ Կատեգորիա:20-րդ դարի նկարչուհիներ Կատեգորիա:Ֆեմինիստ արվեստագետներ
Kay One
Քեննեթ Գլյոքլեր (Kenneth Glöckler, Ֆրիդրիխսհաֆեն, Բադեն-Վյուրթեմբերգ, Գերմանիայի Ֆեդերատիվ Հանրապետություն, առավել հայտնի է, որպես Kay One), գերմանացի ռեփեր։
Կենսագրություն
Քեննեթ Գլյոքլերը ծնվել է 1984 թվականի սեպտեմբերի 7-ին Բադեն-Վյուրթեմբերգի երկրամասի Ֆրիդրիխսհաֆեն քաղաքում։ Նրա հայրը զտարյուն գերմանացի է, իսկ մայրը՝ ֆիլիպինուհի։ Ապագա երաժշտի մանկությունն անցել է Ռավենսբուրգում։ Երաժշտության բնագավառում իր առաջին քայլերը Քեննեթը կատարել է տասներեք տարեկան հասակում, երբ անտառում գտնվելու ժամանակ նա իր ընկերոջ հետ փորձել է երգել։ Երկու երիտասարդներն ամբողջ օրն անցկացրել են երգելով ։
2001 թվականին՝ տասնվեց տարեկան հասակում, մասնակցել է Շտուտգարտում ընթացող գերմանացի ռեփերների ամենամեծ մրցաշարին և հաղթել է ։ Այդ հաղթանակից հետո Քեննեթ Գլյոքլերը իր ընկերոջ՝ Ջեյսուսի հետ ձեռնամուխ եղավ երաժշտական խմբի ձևավորման։ Մեկ տարի հետո երաժշտական խումբը կոչվեց «Royal Bunker» (այդ ժամանակ Քեննեթն ընդամենը տասնյոթ տարեկան էր)։
Չնայած խմբում ունեցած հաջողություններին՝ 2005 թվականին Kay One-ը լքեց խումբը և տեղափոխվեց Քյոլն։ Նոր քաղաքում նա դուետ կազմեց Էկո Ֆրեշի հետ, ում հետ էլ հետագայում ստեղծեց «Dream Entertainment» խումբը։ Սակայն կարճ ժամանակ անց ֆինանսական խնդիրների պատճառով Kay One-ը ստիպված է լինում թողնել Քյոլնը և վերադառնալ հայրենի քաղաք։ 2006 թվականին նա հանդիպում ունեցավ գերմանացի նշանավոր ռեփեր Բուշիդոյի հետ։ Երգչի հեղինակության բարձրացմանը նպաստեց Բուշիդոյի հետ համագործակցությունները։ Կարճ ժամանակահատվածում նա դարձավ Գերմանիայի և Ավստրիայի ամենահեղինակավոր ռեփերներից մեկը ։
2010 թվականին լույս տեսավ Kay One-ի դեբյուտային ալբոմը։ 2012 թվականին Kaye One-ը Red Café-ի հետ համատեղ թողարկել է նոր տեսահոլովակ։
Ծանոթագրություններ
Կատեգորիա:Գերմանացի ռեփերներ Կատեգորիա:Գերմանացի երգիչներ Կատեգորիա:Բեմական կեղծանուններ
Աշեա
Աշեա  (Ascea), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2004 թվականի մարդահամարի տվյալերի կազմում է 576 մարդ, բնակչության խտությունը կազմում է 144 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 84046, հեռախոսային կոդ՝ 00974։
Արտաքին հղումներ
Կատեգորիա:Իտալիայի բնակավայրեր
Մենք Ջեքի հետ
Մենք Ջեքի հետ (Мы с Джеком), խորհրդային նկարված մուլտֆիլմ, որի ռեժիսորը Վլադիմիր Սամսոնովն է։ Սցենարի հեղինակը Վիտալի Զլոտնիկովն է ` տղայի և նրա հավատարիմ շան` Ջեքի մասին պատմող «Ես և Ջեքը» (1968) գրքի հիման վրա։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր շների մասին Կատեգորիա:1973 մուլտֆիլմեր Կատեգորիա:Մուլտֆիլմեր երեխաների մասին
Մակարդակաչափ
Մակարդակաչափ, ռեզերվուարներում, փակ անոթներում, ջրավազաններում, տեխնոլոգիական սարքավորումներում հեղուկի մակարդակը չափող սարք։ Կան գծային (չափումը կատարվում է ձողաքանոնով), լողանային, հիդրոստատիկական (մանոմետրի սկզբունքով), Էլեկտրական (կոնտակտների միացում), ֆոտոէլեկտրական (ֆոտոէլեմենտի վրա ընկնող լույսի փնջի ընդհատում), ռադիոիզոտոպային և այլ մակարդակաչափներ։ Օգտագործվում են ջերմատեխնիկայում, հիդրոտեխնիկայում և այլուր։
Ավստրոհեյրուս
Ստուգաբանություն
Austrocheirus isasii անունը գալիս է լատիներեն «australis» /հյուսիսային և հունական «cheirus»- ից, որը նշանակում է ձեռքի բուշտ, տեսակային անվանումը տրված է Մարսելո Պաբլո Իսասիի մոտ, ով մնացորդների մեծ մասը հավաքագրել է։
Ուսումնասիրման պատմությունը
Մնացորդները հայտնաբերվել են 2002 թվականին Պարի Այկի (Pari Aike) ֆորմացիայով Պատագոնիայի և Արգենտինայի հյուսիս-արևմտյան մասում, որոնք վերաբերում են մաաստրիխտի ժամանակաշրջանին։ Գտնվել են մեկ տեսակին պատկանող մնացորդներ, որոնք կազմված էին սրունքի և ձեռքերի բուշտերից։
Դասակարգում
Դասակարգման վերլուծումը տվել է M.D. Ezcurra-ն և իր գործընկերը, որոնք էլ 2010 թվականին ցույց են տվել, որ ավստրոխերույսը զբաղեցնում է մեծ տեղ Abelisauroidea-ի ընտանիքում։
Արտաքին հղումներ
Կատեգորիա:Հյուսիսային Ամերիկայի դինոզավրեր
Stooge sort
Stooge sort (Սորտավորում մասերով), ռեկուրսիվ ալգորիթմ ժամանակի բարդությամբ ։ Տվյալ ալգորիթմը համեմատած ուրիշ էֆեկտիվ ալգորիթմերի հետ ինչպիսին են՝ պղպջակային սորտավորումը, միաձուլման սորտավորումը շատ ավելի դանդաղ է աշխատում։
Ալգորիթմի տեսքը
Արտաքին հղումներ
Կատեգորիա:Դասակարգման ալգորիթմներ
Բեյազըթ Օզթյուրք
Բեյազըթ Օզթյուրք (Beyazıt Öztürk, ), հայտնի է նաև Բեյազ անվամբ, թուրքական հաղորդավար, սթենդափ կատակերգու և դերասան։ Նա թուրքական հայտնի «Beyaz Show» թոք շոուի հաղորդվարն է, որը ցուցադրվում է Kanal D հեռուստատեսությամբ։ 2018 թվականին նա դարձել է «Թուրքիայի ձայնը» (O Ses Türkiye) հեռուստաշոուի ժյուրիի անդամներից մեկը։
Կենսագրություն
Ավարտել է Էսքիշեհիրի Անատոլիական համալսարանի գեղարվեստի ֆակուլտետը։ Իր կարիերան սկսել է որպես ռադիոհաղորդավար, այնուհետ տեղափոխվել հեռուստատեսություն։ Բացի այդ, հանդես է եկել նաև որպես դերասան և երաժիշտ։ Օզթյուրքը առավել հայտնի է դարձել «Beyaz Show» հաղորդաշարով, որը Թուրքիայում սկսել է հեռարձակվել 1996 թվականի դեկտեմբերից սկսած և ցուցադրվել է Kanal D-ով։
Կարիերա
Օզթյուրքն իր կարիերան սկսել է Number One TV-ում։ 1996 թվականից նա վարում է «Beyaz Show» երեկոյան թոք շոուն։ Օզթյուրքը զբաղվում է նաև դերասանությամբ և երաժշտությամբ։ 1998 թվականին ձայնագրել է իր առաջին դեբյուտային ալբոմը։ Այն կոչվում է «Beyaz, Türküler»։
Արտաքին հղումներ
Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Թուրք հեռուստադերասաններ Կատեգորիա:Վրացական ծագմամբ թուրքեր Կատեգորիա:Թուրք տղամարդ երգիչներ Կատեգորիա:Անատոլիական համալսարանի շրջանավարտներ
Յաունպիլս ամրոց
Յաունպիլս ամրոց (Schloß Neuenburg)՝ ամրոց Լատվիայի Զեմգլայե պատմական շրջանում։ Բավականին լավ պահպանված վիճակում է գտնվում և մեր օրերում վերացվել է հյուրանոցի ։